Ditsem Nuus - Displaying items by tag: plaastereur
►Voorspoedige 2020 | Ditsem Nuus kantoor weer oop | Teken in op die DitsemBlits vir daaglikse Nuushooftrekke en weeklikse Nuuskommentaar►
Plaasmoorde – CR swye
02 Julie 2019
Die nuustoneel in SA die afgelope 10 dae is gekenmerk deur die Staatsrede van pres. Cyril Ramaphosa met die opening van die 6de Parlement, die kritiek en insette van opposisiepartye daarop en weer die repliek van Ramaphosa. Behalwe dat die radikales in die ANC ‘n slag geslaan het met die aanwysing van staatskapers en korrupte politici as voorsitters van Parlementêre portefeuljekomitees, is die politieke debat gekenmerk deur die toespraak van VF Plus leier Pieter Groenwald en die reaksie van die staatspresident daarop.
Groenewald het naamlik vir Ramaphosa uitgedaag om iets te sê oor die wreedheid van aanhoudende plaasmoorde en hom selfs genooi na ‘n begrafnis van ‘n slagoffer van ‘n plaasmoord, maar Ramaphosa swyg steeds soos die graf.
Wat sê dit? Dat Ramaphosa weet van die koverte betrokkenheid van regeringselemente by plaasmoorde – dus van medepligtigheid? Hierdie implikasie, wat nie ligtelik gemaak word nie, sny diep - ook vir die bepaling van die toekomskoers van die Afrikaner in hierdie land.
Die afgelope maand sedert die verkiesing op 8 Mei het aanvalle op plaasmense gepaard met koelbloedige moorde oorhand toegeneem en volgens syfers van TLU SA en AfriForum was daar in SA vanaf 1 Januarie tot en met 31 Mei 2019 184 plaasaanvalle en 20 plaasmoorde. Vir die tydperk sedert 1990 het dit die totaal op 2 453 moorde te staan gebring - 436 plaasmoorde in Gauteng, 381 in KZN, 352 in Mpumalanga, 334 in Noordwes, 311 in die Vrystaat, 233 in Limpopo 209, in die Oos-Kaap, 124 in die Wes-Kaap en 73 in die Noord-Kaap.
Al vir jare word gevra: Waar gaan dit eindig? Wat daaromtrent te doen? Steeds word gesê: So kan dit nie aangaan nie!
Die grusaamheid waarmee die aanvalle en moorde gepleeg word, verstom telkens en lankal word aanvaar dat dit in werklikheid terreur is, rassisme van die eerste graad en dat daar gekoördineerde beplanning agter sit wat nasionaal en internasionaal tot in die hoogste kringe strek. Pas het op ‘n mediakonferensie van AfriForum ‘n blanke vroulike slagoffer getuig: “Ons is gemartel vir vier ure. Ons is daardie nag gejag soos wilde diere. Ons is vasgebind, geskiet en verkrag.”
Dit is teen hierdie agtergrond dat die volgende uittreksel uit ‘n mediaverklaring van Front Nasionaal n.a.v. die sluipmoord op wynboer Stefan Smit van Stellenbosch die waarheid raakvat:
“Pas nadat Cyril Ramaphosa president geword het, in Februarie 2017, lewer hy sy eerste Staatsrede waarin hy onteiening van eiendom sonder vergoeding as regeringsbeleid bekend maak. Minder as ‘n maand daarna, in Maart 2017, begin die EFF met grondbesettings in Gauteng en verklaar sekere gebiede in die land as ‘prioriteitsgebiede’. Stellenbosch Distrik word vermeld. In Oktober van daardie jaar word Joubert Conradie vermoor op sy plaas by Kanonkop, sowat 14 km vanaf Stellenbosch. Dit lei tot die landwye Swart Maandag protesaksie.
“Tussen Maart en Augustus 2018 begin inwoners van Kayamandi digby Stellenbosch om onwettig hulle plakkershutte op te slaan in die wingerde van Louisenhof, die plaas van Stefan Smit. Hy moet hom herhaaldelik na die hof wend om die hutte te laat verwyder.
“In Junie 2018, dieselfde periode waarin die onwettige besetting van Stefan Smit se grond plaasvind, word Jeff Zettler, die aarbeiboer, aan die ander kant van Stellenbosch, minder as 20 km van Louisenhof af, vermoor. Op 25 Augustus 2018, te midde van Stefan Smit se stryd om die plakkers van sy grond af te hou, berig IOL en ander nuusagentskappe dat baie grond in Stellenbosch skielik in die mark is en dat grondpryse skerp gedaal het.
“Op 9 April 2019 nooi die boere van Stellenbosch vir pres. Cyril Ramaphosa om hulle toe te spreek op die landgoed, Beyerskloof. Dié gesprek word afgesluit deur ŉ emosionele verklaring waarin Ramaphosa bestempel word as die ‘gesalfde leier’ en ŉ man wat ten volle vertrou en gerespekteer moet word. Die vergadering is stapfastand van die woonhuis op Louisenhof.
“En by daardie woonhuis word Stefan Smit op ŉ soel Bolandse Sondagaand koelbloedig om die lewe gebring.
“Die skuld van sy dood kan voor die deur van veel meer as drie gemaskerde mans gelê word.
Die president en regering van Suid-Afrika moet ook in die bank staan. Dis hulle wat die duiwel losgelaat het met hulle beleid van onteiening sonder vergoeding, wat elke rondloper en geweldenaar laat dink dat daar maar gevat kan word na hartelus.
“Die radikale politici in Suid-Afrika wat links en regs uitlatings maak oor watter grond geprioritiseer moet word vir onteiening en met haargevulde uitsprake hulle volgelinge aanhits teen blankes, staan ook met Stefan Smit se bloed aan hulle hande. Hulle wie se uitsprake volgens die MRK nie haatspraak is nie.
“Die Afrikanerpolitici wat nog steeds die volk mislei met valse ondernemings en beloftes oor hoe die Nuwe Suid-Afrika verbeter kan word om minderhede te beskerm. Ons is slim genoeg om te weet dat dit in der ewigheid nie kan gebeur nie, maar hulle is slim genoeg om te weet dat jy die breë massa so maklik mislei met die gesigte en stemme van celebrities en soetklinkende ondernemings.
“Die mede-boere van Stefan Smit, wat ŉ Kommunis en oud-terroris om die nek geval het, wel wetende wat sy beleid is en hom tot ‘gesalfde’ verklaar het. Wat het hulle van hierdie kruiperige vertroue gekry anders as om hulself af te vra: Wie van ons is die volgende? Ook hulle moet in die bank verskyn.
“Ook ek moet myself afvra: As ek kyk na my keuses en my gebrek aan betrokkenheid… staan ek nie ook in die beskuldigdebank nie?”
In aansluiting by hierdie mediaverklaring dien die volgende grafiese vertelling op sosiale media hier herhaal te word, in omtrent die formaat van ŉ eietydse profesie:
“Van ons wou vlieëniers word. Party polisiemanne, brandweermanne, dokters, maanreisigers... Ag, noem maar op. Ons het met sterre in ons oë gedagdroom. Alhoewel ons verskillende drome gehad het, was daar ŉ gemeenskaplike faktor: Óm belangrik en beroemd te wees en eendag ’n verskil te maak.
“Toe ons hoërskool toe is, het baie hul drome tydelik opsygeskuif vir die groot roeping in ons lewe: Die Army. Ek onthou hoe ons met jeugweerbaarheidsperiodes toegespreek is deur manne in uniform met stukke gechroomde voëlmis en selfs ŉ piksteel of twee op hul skouers. Ek onthou die video’s wat ons gewys is van die rooi gevaar en van nonne wat eers verkrag en toe keelafgesny is.
“Almal wou dadelik recces of 32 Bataljon of bats join. Ons is vertel as die kommuniste, terroriste en geel mannetjies oorvat, gaan hulle dieselfde met ons ma's, meisies en sussies doen. Geen Boerseun sou so iets ooit toelaat nie. Baie van ons het aktiewe diens gaan doen en ek het seker van my beste buddies gemaak in die Weermag en later in die Polisie.
“Ek onthou nog as ons vir ŉ pas huistoe was en ŉ ou oom en tannie laai jou by die belenryna af, het die oom gewoonlik gevra net voor hy wegry: Boetie, skiet tog vir my ŉ tir wanneer jy weer kontak slaan.
“Ons het ons deel gedoen, maar ek het dag vir dag gesien hoe verdof die liggies van drome en ideale uit blanke jong soldate se oë - oë wat nie meer aan ŉ 18- of 19-jarige behoort het nie, maar aan ’n ou afgeleefde man. ŉ Jagter, ŉ realis...
“Ek het ook die glasige oë gesien van menige jongman wat die hoogste prys betaal het. Ek het die oë gesien van jongmanne wat vuur getrek het. Ek het die oë van ŉ bang kind daar gesien. Ek het die oë van ŉ malman daar gesien.
“Ek het die oë van helde gesien, maar ook die oë van manne wat eenvoudig nie verder kon nie. Dan het ek die oë gesien van manne wat ŉ uur of wat later ŉ einde aan hul lewens gemaak het. Hulle oë is die vensters na ŉ mens se siel. Dis waar. Tot op ŉ punt waar daar nie meer ŉ siel was om te sien nie.... daai duisend voet staar....
“Drank was daar volop en ekself het my skeefgesuip om te probeer cope. Ek was op baie begrafnisse in die laat 80s, vroeë 90s. Te veel! Vader hoor my. Ek het gesien hoe ma's, meisies, vrouens en pa's inmekaar sak by ŉ oop graf. Ek het gesien hoe klein kindertjies na hul pappas roep en agter die kiste in die graf wil afspring.
“Dit breek ŉ man en doof die laaste lig in jou oë. Ek onthou die absolute verslaentheid en woede toe ons land verkoop is in 94 aan die kommuniste, terroriste, barbare en die geel skreefoë.
“Vandag 20 jaar later bly ons in die Nuwe Suid-Afrika. Dit wat daai offisiere met die pikstele en gechroomde voëlmis op die skouers destyds voorspel het, het waar geword. Ons vrouens, meisies, sussies word verkrag en gemartel. Jong babas word in die kop geskiet.
“Die demone van gister lê nog in baie van ons mans se oë. By van die mans het daar nooit weer ŉ liggie begin flonker nie. Ek sien weer oral oor die land begrafnisse. Hierdie keer staan baie van ons mans langs oop grafte en kyk hoe sak vermoorde geliefdes se kiste weg in ŉ gat.
“Die witman was nog nooit die terroris en die aanstoker nie. Maar ek sien weer in baie van die pa's, broers, mans en seuns se oë daai selfde uitdrukking wat jy gesien het kort voor ŉ kontak. Haat, afsku, woede. En ek weet uit ondervinding: Pasop barbare! Julle maak ŉ monster wakker wat julle nooit kan stop nie.... Die vensters na die siel lieg nooit nie....
“Daar is niks so gevaarlik soos ŉ gewonde buffelbul, of ŉ man wat niks het om te verloor nie…..”
Oorle’ “apartheid” Net handige stok om Afrikaner-erfenis te kriminaliseer
Venster op Hongarye - 'n Hongaar aan Boerekant
Vryheid – onbeskryflik kosbaar!
TLU Media verklaring
Misdaad teen die mensdom: ANC eintlik in beskuldigdebank
Oorboord met apartheid
Suiwer die NG Kerk